Temeljem Zaključka o davanju u zakup neizgrađenog građevinskog zemljišta Općine Brestovac u svrhu poljoprivredne obrade javnim prikupljanjem ponuda i o raspisivanju javnog natječaja, KLASA: 940-01/23-01/05, URBROJ:2177/02-02-23-1, od dana 30.03.2023. godine, raspisuje se

**J A V N I   N A T J E Č A J
za zakup neizgrađenog građevinskog zemljišta Općine Brestovac
u svrhu poljoprivredne obrade javnim prikupljanjem ponuda**

## 1. Raspisuje se javni natječaj za davanje u zakup neizgrađenog građevinskog zemljišta u k.o. Deževci u svrhu poljoprivredne obrade.

## 2. Zemljište se daje u zakup na rok od pet godina, odnosno do privođenja zemljišta namjeni utvrđenoj Prostornim planom uređenja Općine Brestovac.

3. Početna godišnja zakupnina iznosi:

|  |  |  |  |  |  |
| --- | --- | --- | --- | --- | --- |
| **Red. broj** | **Broj katastarske čestice** | **Površina katastarske čestice/dijela koji se u daje zakup (m²)** | **Katastarska kultura**  | **Cijena zakupa za 1ha zemljišta (eur/god)** | **Početna cijena zakupnine (eur/godišnje)** |
|  1. | 2332 | 5780 | voćnjak  |  |  |
| 2286/1 |  971 | voćnjak  |  |  |
| 2286/2 |  848 | voćnjak  |  |  |
| Ukupno  |   | 7599 |   |   51,89 | 39,43 |

4. Ukoliko zakupodavac u tijeku zakupa ishodi pravomoćnu građevinsku ili lokacijsku dozvolu za gradnju građevine na zemljištu koje je u zakupu i/ili ako je sklopljen ugovor o prodaji ili drugom obliku raspolaganja zemljištem, ugovor o zakupu se raskida o čemu će zakupodavac obavijestiti zakupnika.

U slučaju raskida ugovora zakupnik je dužan skinuti usjeve i zemljište predati u posjed zakupodavca u roku 30 dana od raskida bez prava na naknadu štete.

5. Javni natječaj provodi se podnošenjem pisanih ponuda u zatvorenim omotnicama

 Pisana ponuda za sudjelovanje u natječaju mora sadržavati:

- ime i prezime odnosno naziv podnositelja ponude, OPG ili tvrtka, OIB,

- podatke o zemljištu za koje podnosi pisanu ponudu (redni broj),

- ponuđeni iznos godišnje zakupnine u kunama

- potvrdu da ponuditelj nema dugovanja prema proračunu Općine Brestovac (izdaje

 Jedinstveni upravni odjel Općine Brestovac),

Uz pismenu ponudu je potrebno priložiti:

- presliku osobne iskaznice za fizičke osobe,

- obiteljsko poljoprivredno gospodarstvo (rješenje o upisu u upisnik ili preslika iskaznice obiteljskog gospodarstva),

- poljoprivredni obrt (rješenje o upisu u upisnik, izvadak iz obrtnog registra ili obrtnica),

- pravna osoba registrirana za obavljanje poljoprivredne djelatnosti (izvod iz sudskog registra).

6. Pisane ponude s utvrđenim prilozima za sudjelovanje u javnom natječaju podnose se u roku od 10 dana od objave Javnog natječaja na oglasnoj ploči i službenim internet stranicama Općine Brestovac [www.brestovac.hr](http://www.brestovac.hr)

Pisane ponude podnose se u zatvorenoj omotnici s naznakom „PONUDA NA JAVNI NATJEČAJ za zakup neizgrađeno građevinskog zemljišta u k.o. Deževci“ ne otvaraj, na adresu: Općina Brestovac,Požeška 76,34322 Brestovac, preporučenom poštom ili osobnom predajom ponude u pisarnici.

7. Nepotpune i nepravodobne ponude, kao i ponude osoba koje imaju dugovanje prema proračunu Općine Brestovac neće se uzeti u razmatranje.

8. Najpovoljniji ponuditelj je ponuditelj s urednom ponudom i najvišim ponuđenim iznosom zakupnine.

 Pravo prvenstva na sklapanje ugovora o zakupu zemljišta ima ponuditelj - nositelj obiteljskoga poljoprivrednog gospodarstva ili vlasnik poljoprivrednog obrta, koji su upisani u Upisnik obiteljskih poljoprivrednih gospodarstva (u daljnjem tekstu: Upisnik), te trgovačko društvo registrirano za obavljanje poljoprivredne djelatnosti u kojemu je poljoprivredna djelatnost pretežita djelatnost i upisano je u Upisnik, svi sa prebivalištem, odnosno sjedištem na području Općine Brestovac.

 Pravo prvenstva na sklapanje ugovora o zakupu zemljišta u svrhu poljoprivredne obrade daje se ponuditelju iz prethodnog stavka koji ispunjava uvjete natječaja, pod uvjetom prihvaćanja zakupnine iz najpovoljnije ponude.

Ugovor o zakupu zemljišta sklapa se na rok od 5 godina s mogućnosti jednostranog raskida za slučaj privođenja zemljišta namjeni.

9. Odluku o izboru najpovoljnijeg ponuditelja na prijedlog Povjerenstva donosi Općinski načelnik Općine Brestovac.

10. Zakupnik je dužan godišnju zakupninu plaćati jednokratno do 30. lipnja tekuće godine. Na iznos zakupnine koji nije plaćen u roku plaća se zakonska zatezna kamata.

11. Uvođenje u posjed zakupnika izvršiti će se u roku od 15 dana od sklapanja ugovora.

12. Općina Brestovac ima pravo izabrati onu ponudu za koju ocijeni da odgovara svrsi natječaja. Također nije obvezna prihvatiti niti jednu ponudu i ima pravo poništiti natječaj pri čemu nije dužan davati posebna obrazloženja i pri svemu tome ne snosi nikakvu odgovornost prema ponuđačima.

13.  Dodatne informacije o ovom javnom natječaju mogu se dobiti u dobiti u Jedinstvenom upravnom odjelu Općine Brestovac, tel. (034 ) 241-077.

 OPĆINSKI NAČELNIK

 Zdravko Mandić,inž.

